I Inntrøndelag, som omfatter den sørlige delen av fylket, rundt den indre delen av Trondheimsfjorden, er landskapet preget av bølgende åser og vidstrakte jordbruksområder. Vassdragsnaturen domineres her av de tre store vassdragene til Stjørdalselva, Verdalselva og Steinkjerelva, som alle har dalfører som strekker seg østover til fjellområdene ved svenskegrensa. Mellom disse elvene, og på østsida av Fosen, faller flere mindre elver ut i fjorden.